קולין פירת'

קולין אנדרו פירת' (באנגלית: Colin Andrew Firth; נולד ב-10 בספטמבר 1960) הוא שחקן קולנוע טלוויזיה ותיאטרון אנגלי, זוכה פרס אוסקר, פרס באפט"א, פרס גלובוס הזהב ופרס גילדת שחקני המסך.

זכה להכרה של הקהל הרחב בתפקידו כמר דארסי בעיבוד הטלוויזיוני של הרומן מאת ג'יין אוסטן, גאווה ודעה קדומה משנת 1995. פירת' היה מועמד לפרס האוסקר עבור הסרט סינגל מן וזכה באוסקר על תפקידו בסרט נאום המלך, בנוסף היה מועמד 5 פעמים לפרס באפט"א, וזכה בפרס כשחקן הראשי הטוב ביותר על תפקידו כג'ורג' פלקונר ב"סינגל מן". בשנת 2010 זכה בפרס גלובוס הזהב כשחקן הטוב ביותר בקטגוריית הדרמה, וכן בפרס גילדת שחקני המסך בקטגוריית השחקן הטוב ביותר בסרט קולנוע על תפקידו כמלך ג'ורג' השישי בסרט "נאום המלך". תפקידים בולטים נוספים שלו הם בסרטים "הפצוע האנגלי", "שייקספיר מאוהב", "יומנה של ברידג'ט ג'ונס", "מאמה מיה!" וב"אהבה זה כל הסיפור". ב-2011 קיבל כוכב בשדרת הכוכבים של הוליווד.

ביוגרפיה
קולין פירת' נולד בגריישוט שבמחוז המפשייר אנגליה, לדייוויד ושירלי פירת'. יש לו אחות בשם קייט ואח צעיר בשם ג'ונתן שגם הוא שחקן. הוריו נולדו וגדלו בהודו כיוון שהורי שניהם היו מסיונרים אנגלים. חלק מילדותו עברה עליו בניגריה שם עסק אביו בהוראה. כשהיה בן 11 התגורר בסנט לואיס שבמיזורי. הוא למד בבית הספר "מונטגומרי אוף אלמיין סקנדרי סקול" (שנקרא אחר כך "קינגס סקול") בווינצ'סטר ואחר כך ב"ברטון פווריל קולג'" שבעיר איסטליי. כשהיה ב"קינגס סקול" ניגן בגיטרה ובסקסופון, אך אלה לא נחשבו כלי נגינה 'רציניים' ונאמר לו שעליו לנגן באופוניום (כלי נשיפה ממשפחת הטובה).

קריירה קולנועית
שמאל|ממוזער|קולין פירת' בינואר 2011
ב-1981 כיכב פירת' בהפקה בימתית בלונדון של "ארץ אחרת", ב-1984 חזר על תפקיד זה בסרט הקולנוע הראשון שלו בבימויו של מארק קנייבסקי ולצידו של רופרט אוורט. ב-1986 כיכב יחד עם סר לורנס אוליבייה בסרט הטלוויזיה " Lost Empires", עיבוד לספרו של ג'. ב. פריסטלי. אחר כך ב-1987 הופיע עם קנת בראנה בסרט הקולנוע "חודש בכפר" לפי ספר של ג'. ל. קאר. ב-1989 שיחק בתפקיד הראשי בסרט "הפיתויים האסורים של ולמונט"., וכן הופיע בתפקיד ראשי בסרט "Apartment Zero". פירת' ומספר שחקנים בריטים צעירים נוספים שהחלו להתבסס כשחקני קולנוע ידועים כגון טים רות', גארי אולדמן, ברוס פיין ופול מקגאן כונו בשם "Brit Pack".

פירת' זכה להערכה רבה על הופעותיו, אך עיקר פרסומו בקרב הקהל הרחב זכה בשנת 1995 כשגילם את דמותו של מר דארסי בסדרת הטלוויזיה של ה-BBC "גאווה ודעה קדומה". בתפקיד זה רכש פירת' מעריצות רבות, ואת חיבתה של ברידג'ט ג'ונס, דמות בדיונית גיבורת ספריה של הלן פילדינג. דמותו של מר דארסי מופיעה בשני ספרי ברידג'ט ג'ונס, ובספר השני "ברידג'ט ג'ונס: עובדות החיים" הגיבורה פוגשת את קולין פירת' ברומא. כשהספרים עובדו לקולנוע פירת' גילם את מר דארסי אהובה של ברידג'ט ג'ונס הנקרא מארק דארסי.

בהמשך הקריירה הופיע פירת' בתפקיד משנה ב"הפצוע האנגלי" (1996), וכיכב בסרטים "אהבה על הדשא" (1997), "שייקספיר מאוהב" (1998), "יומנה של ברידג'ט ג'ונס" (2001), "חשיבותה של רצינות" (2002), ב-2003 "אהבה זה כל הסיפור", מה שבחורה רוצה, "הופ ספרינגס", "נערה עם עגיל פנינה", ו"ברידג'ט ג'ונס: עובדות החיים" ב-2004. עוד הופיע בסרטים "נני מקפי - קסם של אומנת" (2005), "כשהאמת משקרת" (2005), "כשהיא מצאה אותי" (2007) עם הלן האנט, "הלגיון האחרון" עם אישווריה ראי.

ב-2008 שיחק בסרט When Did You Last See Your Father", בבעל מזדמן, לצדה של אומה תורמן, בגרסה הקולנועית של המחזמר מאמה מיה! ובסרט "קלת דעת" שהוקרן בפסטיבל הקולנוע של רומא וקיבל ביקורות מצוינות. ב-2009 שיחק ב"רוחות חג המולד" עיבוד לספרו של צ'ארלס דיקנס בתפקיד פרד אחיינו של סקרוג' (ג'ים קארי).

ב-2009, בפסטיבל הסרטים של ונציה, זכה פירת בגביע וולפי כשחקן הטוב ביותר על משחקו בסרטו של טום פורד "סינגל מן", בו גילם דמות של פרופסור המתמודד עם הבדידות אחרי מותו של בן זוגו מזה 16 שנים. התפקיד זיכה אותו בפרס באפט"א לשחקן הטוב ביותר בתפקיד ראשי, במועמדות לפרס גלובוס הזהב להופעה הטובה ביותר לשחקן ראשי ובמועמדות לפרס אוסקר לשחקן הטוב ביותר.

ב-2010 כיכב פירת' בדרמה "נאום המלך", בה גילם את דמותו של ג'ורג' השישי, מלך הממלכה המאוחדת. על תפקידו זה זכה בפרס גלובוס הזהב כשחקן הטוב ביותר בקטגוריית הדרמה, בפרס האוסקר לשחקן הטוב ביותר וכן בפרס גילדת שחקני המסך בקטגוריית השחקן הטוב ביותר בסרט קולנוע.

ב-2011 הופיע פירת' בסרט "החפרפרת" עיבוד לרומן "באותו שם מאת ג'ון לה קארה ("Tinker, Tailor, Soldier, Spy") שביים תומאס אלפרדסון בכיכובם של גארי אולדמן וטום הארדי.

ב-2013 שיחק לצד ריס וית'רספון בסרט "קשר שטני" בבימוי אטום אגויאן, סיפורם של שלושה גברים, המכונים "שלישיית מערב ממפיס", ששוחררו מהכלא בארצות הברית אחרי שריצו מאסר של 18 שנה על רצח שלא ביצעו

ב-2022 כיכב בסרט הדרמה ההיסטורית "האיש שלא היה" על מבצע קציצה, מבצע ההונאה של המודיעין הבריטי מימי מלחמת העולם השנייה.

קריירה בטלוויזיה ובתיאטרון
ממוזער|שמאל|קולין פירת' בפסטיבל הסרטים של ונציה, 2009
בשנים 1983–2000 פירת' הרבה להופיע בתיאטרון. הוא שיחק בתפקיד הראשי במחזה "Three Days of Rain" מאת ריצ'רד גרינברג, כמו גם במחזה "מנהל הבית" מאת הרולד פינטר וב"תשוקה בצל האילנות" של יוג'ין או'ניל.

ב-1999 פירת' הופיע בתפקיד ויליאם שייקספיר בסדרה הקומית הפתן השחור בתוכנית ספשייל שנקראה "Blackadder: Back & Forth". אדמונד בלקאדר נתקל בדמות שפירת' מגלם בזמן שהוא כותב את המחזה מקבת', בלקאדר מבקש משייקספיר חתימה, ואז הוא חובט בו באגרופו ומסביר שזה "עבור כל התלמידים והתלמידות של 400 השנים הבאות". כמו כן הופיע בהפקות טלוויזיוניות כמו ב"דונובן קוויק" (גרסה עדכנית של דון קישוט) משנת 1999 וב"קונספירציה" בשנת 2001 שעליו היה מועמד לפרס אמי.

ב-2004 הנחה את תוכנית האירוח סאטרדיי נייט לייב כשלצידו בהופעת אורחת מוזיקלית הזמרת נורה ג'ונס.

ב-2007 היה פירת' מפיק בפועל של הסרט הדוקומנטרי "בכלא כל חיי" (In Prison My Whole Life) שהפיקה אשתו ליוויה ג'וג'ולי. הסרט בוחן את הליכי המשפט והראיות שהובאו נגד מומיה אבו ג'אמאל, פעיל פוליטי אמריקאי וחבר בפנתרים השחורים, אשר הורשע ונידון למוות בגין רצח של קצין משטרה, דניאל פולקנר בשנת 1981.

קריירה כסופר
יצירתו הראשונה שיצאה לאור הייתה "The Department of Nothing" כחלק מקובץ סיפורים "Speaking with the Angel" שערך ניק הורנבי בשנת 2000. קובץ זה נתרם לקרן טריהאוס למען ילדים אוטיסטים. כמו כן השתתף פירת' בכתיבת הספר " We Are One: A Celebration of Tribal Peoples" שיצא לאור ב-2009, העוסק בתרבויות אנושיות שונות ברחבי העולם. בין שאר הכותבים בספר לורנס ון דר פוסט, נועם חומסקי וקלוד לוי שטראוס.

קריירה כזמר
פירת' שר בסרטים רבים. בין השאר בסרט המוזיקלי "מאמה מיה!", הוא שר את "Lady Come Down" יחד עם רופרט אוורט בסרט "חשיבותה של רצינות" ואת השיר "Love Is in the Air" בסרט "St. Trinian's" שצורף לקרדיטים.

חיים אישיים
ממוזער|שמאל|פירת' ואשתו ליוויה ג'וג'ולי, 2009
פירת' מתגורר בצ'יזוויק שבלונדון. ב-1989 היה לו קשר רומנטי עם השחקנית מג טילי, ששיחקה לצידו ב"הפיתויים האסורים של ולמונט", וב-1990 נולד להם בן ויליאם ג'וזף פירת'. ב-1994, אחרי שנפרד מטילי, היה לו רומן עם ג'ניפר אילי, שכיכבה לצידו ב"גאווה ודעה קדומה" בתפקיד אליזבת בנט. השניים חזרו לשחק יחד ב-2010 בסרט "נאום המלך".

ב-1997 נשא לאישה את ליוויה ג'וג'ולי ולזוג נולדו שני בנים, לוקה (נולד במרץ 2001) ומתיאו (נולד באוגוסט 2003). הם נפרדו בשנת 2019, כשנתיים לאחר שגילה שהיא ניהלה רומן עם עיתונאי איטלקי בתקופה קצרה בה הם היו פרודים.

פרסים והוקרה
 ב-13 בינואר 2011 קיבל פירת כוכב בשדרת הכוכבים של הוליווד.
 בשנת 2012 קיבל תואר כבוד מפקד במסדר האימפריה הבריטית.

פילמוגרפיה
 שנה שם שם באנגלית תפקיד הערות 1984 בארץ אחרת Another Country טומי ג'אד 1987 חודש בכפר A Month In The Country טום בירקין 1987  סוד הגן הנעלם The Secret Garden קולין קרייבן המבוגר 1988 Apartment Zero אדריאן לה-דוק 1990 הפיתויים האסורים של ואלמונט Valmont ואלמונט 1993 הסניגור The Advocate ריצ'רד קורטויס The Hour of the Pig 1995 מעגל של חברים Circle Of Friends סיימון וסטוורד 1995 גאווה ודעה קדומה Pride And Prejudice מר דארסי מיני סדרה 1996 הפצוע האנגלי The English Patient ג'פרי קליפטון 1997 רסיסים של חיבה A Thousand Acres ג'ס קלארק 1997 קדחת המגרש Fever Pitch פול אשוורת' 1997 נוסטרומו Nostromo צ'ארלס גולד מיני סדרה טלוויזיונית 1998 שייקספיר מאוהב Shakespeare In Love לורד וסקס 1999 הפתן השחור Black Adder: Back And Forth ספיישל מילניום 1999 בצל התמימות My Life So Far אדוארד פטיגרו 1999 The Secret Laughter Of Women מתיו פילד 1999 בטבעת החנק The Turn of the Screw האדון 2000 Relative Values פיטר אינגלטון 2001 יומנה של ברידג'ט ג'ונס Bridget Jones's Diary מארק דרסי 2001 Conspiracy Wilhelm Stuckart 2001 זוגות בהחלפה Londinium - aka Fourplay אלן פורטלנד 2002 חשיבותה של רצינות The Importance Of Being Earnest ג'ק וורת'ינג 2003 נערה עם עגיל פנינה Girl With A Pearl Earring יאן ורמיר 2003 הופ ספרינגס Hope Springs קולין וייר 2003 אהבה זה כל הסיפור Love Actually ג'יימי בנט 2003 מה שבחורה רוצה What A Girl Wants הנרי דשווד 2004 ברידג'יט ג'ונס: עובדות החיים Bridget Jones: The Edge Of Reason מארק דרסי 2004 טראומה Trauma בן סלייטר 2005 נני מקפי - קסם של אומנת Nanny McPhee סדריק בראון 2005 כשהאמת משקרת Where the Truth Lies וינס קולינס 2006 ארוחה חגיגית Celebration 2007 כשהיא מצאה אותי Then She Found Me פרנק 2007 הלגיון האחרון The Last Legion אורליוס אנטוניוס 2007 טירוף של קולג' St Trinian's'' ג'פרי 2007ומתי ראית את אביך לאחרונה? When Did You Last See Your Father בלייק מוריסון 2008 ג'נובה Genova ג'ו 2008 בעל מזדמן The Accidental Husband ריצ'רד ברטון 2008 קלת דעת Easy Virtue ג'ים ויטקר 2008 מאמה מיה! !Mamma Mia הארי ברייט 2009 רוחות חג המולד A Christmas Carol פרד 2009 דוריאן גריי Dorian Gray לורד הנרי ווטון 2009 סינגל מן A Single Man ג'ורג' פלקונר 2009 טירוף של קולג' 2 St Trinian's II: The Legend of Fritton's Gold ג'פרי תווייטס 2010 נאום המלך The King's Speech המלך ג'ורג' השישי 2010 רחוב ראשי Main Street גאס לאורי 2011 החפרפרת Tinker Tailor Soldier Spy ביל היידון2012 נוכלת בהזמנה Gambit הארי דין2013 איש המסילה The Railway Man אריק לומקס קשר שטניDevil's Knot רון לקס 2014 קסם לאור ירח Magic in the Moonlight סטנלי / ויי לינג סו לפני השינה Before I Go to Sleep בן לוקאס 2015 קינגסמן: השירות החשאי Kingsman: The Secret Service הארי הרט 2016 ברידג'ט ג'ונס בייבי Bridget Jones's Baby מארק דארסי גאון Genius מקסוול פרקינס 2017 קינגסמן: מעגל הזהב Kingsman: The Golden Circle הארי הארט 2018 האוקיינוס שבינינו The Mercy דונלד קרואוהרסט מאמה מיה! Here We Go Again Mamma Mia! Here We Go Again הארי ברייט מרי פופינס חוזרת Mary Poppins Returns ויליאם וית'ראל וילקינס גיבורים במצולות Kursk דייוויד ראסל הנסיך המאושר  The Happy Prince רג'ינלד טרנר (אנ')2019 1917 1917 ג'נרל ארינמור 2020 סוד הגן הנעלם The Secret Garden ארצ'יבלד קרייבן2021 סופרנובה Supernova סםיום האם Mothering Sunday מר ניבן2022 האיש שלא היה Operation Mincemeat יואן מונטגיו המדרגות The Staircase מייקל פטרסון מיני-סדרה אימפריית האור Empire of Light מר אליס 2023 ריי ליין Rye Lane מוכר בוריטו 2025 לוקרבי (אנ') Lockerbie: A Search for Truth ג'ים סווייר (אנ') מיני-סדרה ברידג'ט ג'ונס: חוזרת לשוק Bridget Jones: Mad About the Boy מארק דארסי 2026 התגלית Disclosure DayTBA Cry to Heaven Kill the Light

קישורים חיצוניים





הערות שוליים

קטגוריה:שחקני קולנוע וטלוויזיה אנגלים
קטגוריה:זוכי אוסקר: השחקן הטוב
קטגוריה:זוכי פרס גילדת שחקני המסך - שחקנים
קטגוריה:זוכי גביע וולפי
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס גלובוס הזהב: קולנוע: שחקן ראשי בדרמה
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:זוכי פרס איגוד מבקרי הקולנוע האמריקאי לשחקן הטוב ביותר
קטגוריה:אנגלים שנולדו ב-1960